মার্টিন রাইল
স্যার মার্টিন রাইল (২৭শে সেপ্টেম্বর, ১৯১৮ - ১৪ই অক্টোবর, ১৯৮৪) একজন ব্রিটিশ রেডিও জ্যোতির্বিজ্ঞানী যিনি আধুনিক দূরবীক্ষণ যন্ত্র ব্যবস্থার বৈপ্লবিক উন্নয়ন ঘটিয়েছিলেন। তার এই উন্নত উদ্ভাবনের নাম অ্যাপার্চার সংশ্লেষণ। এই ব্যবস্থা ব্যবহার করে তিনি দুর্বল রেডিও উৎস থেকে প্রাপ্ত সংকেত নির্ভুলতার সাথে সনাক্ত করেন এবং এর চিত্র গ্রহণ করেন। রাইল এবং অ্যান্টনি হিউইশ যৌথভাবে রেডিও জ্যোতির্বিজ্ঞান বিষয়ক গবেষণা জন্য ১৯৭৪ সালে পদার্থবিজ্ঞানে নোবেল পুরস্কার লাভ করেন।